
PROME MINISTER EVELYN WEVER-CROES 


Asunto General, inmovacion, Organisacion Gubernamental 
Infrastructura y Planificacion Teritorial 





Diahuebs 27 di januari, Prome Minister di Aruba Evelyn Wever 
- Croes, a tuma parti na e toma di posicion di Presidente di 
Honduras, seňora Xiomara Castro. Locual ta haci e ocasion 
asina special ta cu ta e prome biaha cu ta elegi un Presidente 
femenino na Honduras. Premier Wever - Croes cu tambe 
ta Aruba su prome Prome Minister feminino desde 2017, a 
representa Reino Hulandes na e acto di instalacion. 


Durante di un entrevista na Honduras cu canal 11 di Honduras, 
Prome Minister Wever - Croes a splica cu ora cu a ricibi e 
invitacion no a duda ningun momento pa compaña Presidente 
Xiomara Castro na e ocasion. Ya ambos lider tabata conoce 
otro caba desde algun aña atras. 


Prome Minster Wever - Croes a sigui splica cu pa Aruba e ta 
sumamente importante pa amplia e lasonan cu tin cu Honduras. 
“Actualmente ta den periodo di recuperacion di Covid y ta 
importante pa busca inversionistanan y esnan interesa pa 
yuda reconstrui e pais. 

Algo cu a siña di Covid ta pa tin aliansa y traha hunto”. 


SOSTEN NA LIDERNAN FEMENINO 

Pa locual ta lasonan cu otro lidernan femenino, Prome Minister 
a remarca cu liderazgo masculino ta hopi mas comun cu esun 
femenino, p'esey Prome Minister ta considera hopi importante 
pa sostene otro. 


“Unabes tin empresa y/of organisacionnan cu hende muhe den 
posicion di liderazgo, e ser femenino ta trece algo diferente 
na mesa, mas comprension, empatia y sentimento. Esaki 
ta importante den momentonan manera awo cu varios pais 
mundialmente ta den proceso di recuperacion di Covid. P'esey 
mi tambe ta brinda mi sosten na e prome Presidente femenino 
di Honduras, Premier Wever - Croes a bisa. 

Por ultimo Prome Minister a expresa di ta sumamente gradici 
pa e oportunidad, e hospitalidad y tur bon trato ricibi na 
Honduras. Den nomber di Gobierno di Aruba y pueblo di Aruba 
en general, Prome Minsiter ta felicita e pueblo di Honduras 
cu nan Presidente nobo y ta spera cu e pueblo por brinda 
Presidente Castro tur sosten pa realisa locual ta necesario pa 
e pais, concentrando riba bienestar pa un y tur. 

Prome Minister y Minister di Salubridad di Aruba 
TA REUNI CU PREMIER Y MINISTER DI 
LABOR Y ASUNTONAN SOCIAL DI CORSOU 

Diabierna mainta, Prome Minister di Aruba seňora Evelyn 
Wever-Croes y Minister di Salubridad sefior Dangui Oduber 
a reuni cu Prome Minister di Corsou señor Gilmar Pisas y 
Vice Premier, Minister di Labor y Asuntonan Social di Corsou, 
seňora Ruthmilda Larmonie. 


Vice Premier di Corsou, seňora Larmonie a duna un declaracion 
cortico na unda el a splica cu e motibo pa compafia Premier 
Gilmar Pisas den su bishita na Aruba ta pa e por cera conoci 
cu e gobernantenan di pais Aruba. Vice Premier Larmonie a 
expresa cu pe tawata un honor di por a combersa cu Prome 
Minister y Minister di Salubridad riba diferente tema di 
actualidad. Apart di e reunion aki, Vice Premier tambe tabata 
tin e oportunidad di tin un combersacion cu Minister di Labor 
sefior Glenbert Croes pa por tin un idea di con e cartera aki ta 
ser maneha na Aruba. 


Vice Premier Larmonie a duna di conoce cu e reunionnan tabata 
sumamente positivo y den bon esfera na unda a intercambia 
ideanan y a compromete pa sigui traha cu lasonan estrecho 
den bienestar di e paisnan den Reino. 














Prome Minister di Aruba, señora Evelyn Wever-Croes ta gradici 
Premier di Corsou, seňor Pisas y Vice Premier di Corsou, 
sefiora Larmonie pa nan bishita y pa e reunionnan cu a tuma 
luga. Aruba y Corsou ta uni den e retonan cu ambos pais ta 
pasando aden y hunto lo traha pa hiba e paisnan dilanti pa 
asina mira recuperacion di ambos pais. 

MINISTER XIOMARA MADURO 
Finansa y Cultura 

Dialuna anochi a tuma luga e Manifestacion Cultural Virtual 
— Dia di Betico 2022 pa conmemora e fecha natalicio di Nos 
Libertador Gilberto Francois ‘Betico’ Croes. Un programa 
espectacular a ser prepara pa Comision Celebracion Dianan 
Nacional y presenta pa nos talentonan local. E pueblo di Aruba 
por a sigui esaki via nos canalnan di television local y medionan 
social. 


E anochi a inicia cu palabra di bon bini di e maestro di 
ceremonia, e simpatica Sandra Suarez, kende a haci un bunita 
presentacion manera semper. Nos Himno "Aruba Dushi Tera" a 
wordo interpreta pa e hobennan Georvin y Jorienne Angela. A 
sigui cu un elocuente discurso di Minister di Finansa y Cultura, 
Sra. Xiomara Maduro, caminda e mandatario e enfoca riba e 
union cu Betico Croes semper a papia di dje y cu a percura pa 
uni e nacion den su lucha pa Status Aparte. Awe pais Aruba ta 
den un reto grandi pa recupera di e pandemia, e mandatario 
den su discurso a pidi Aruba pa ban uni un bes mas mirando 
cu ta den union nos pueblo ta haya e forsa di coherencia pa 
hunto nos por trece Aruba bek riba pia. 


E hoben Lizienne Webb a interpreta un bunita cancion titula No 
tin nada pa kibre’. Un composicion di Danilo Vrolijk y areglista 
Johnny Scharbaay. 


E hoben Stephanie Quant cu su bunita bos a presenta e 
cancion “Aki nan tin fiesta", composita pa Danilo Vrolijk y aregla 
pa Jersey Isenia. 


E programa tabata vena cu talentonan local y e cancion “ Aruba" 
a wordo canta pa e hoben Xenon Daal, cual ta uno composita 
pa Jossy Herrera dfm y aregla pa Franklin Granadillo/Lucho 
Argote. 


E programa a sigui cu declamacion di un poesia cu e titulo “ 

















Union ta Forza”, cu e palabranan bon escogi di e hoben David 
Quant sigur a inspira un y tur cu tabata sigui e programa. 


Un fantastico baile di Simadanza a wordo presenta pa e hoben 
bailarinanan di e Grupo di Baile “Club di Movimiento Aruba” 
bou coreografia di Ferdinand Franca. 

E anochi a sigui crece cu presentacion di mas talentonan local, 
na momento cu e duo Chris Kross y Amy Richards a presenta 
e cancion “Curashi', un composicion di Amy Richards y cual 
Chris Kross ta e areglista. 


A sigui cu presentacion di e artista Eltienne Yarzagaray cu e 
cancion ‘Forsa di Shelo’, un composicion di Eltienne Yarzagaray 
y aregla pa Miguel Genser. Un cancion cu letranan impactante 
y conmovedor. 


Un otro sublime presentacion tabata di Zulaika Geerman cu a 
cancion 'Mi deseo' composita y aregla pa su propio persona. 
Nicole Martines de Kort a interpreta cu un excelente bos e 
cancion 'Ban protega nos Milager', un composicion di Danilo 
Vrolijk y aregla pa Migi Boasman. 





Grupo di Baile “Club di Movimiento Aruba” den su segundo 
acto a presenta un baile “Loco Loco y Boca di Pueblo" bao 
coreografia di Ferdinand Franca, un presetacion cu a capta 
bon atencion di esnan cu a a sigui e programa. 


E conocido artista Miguel Gensertambe a duna un presentacion 
magnifico durante e Manifestacion Cultural dedica na Betico 
Croes interpretando e cancion 'Speranza', composita pa su 
mes persona y aregla tambe pa su persona y pa Maikol Lugo. 





Maicky Oliva acompaña pa Pop Corn Dancers a trece ambiente 
cu e cancion 'Cara cara”, composita pa Maicky Oliva/Chendell 
Beaumont y aregla pa Hubert Thiel treciendo e manifestacion 
den un ambiente de celebracion. 


E maestro Danny Koolman tabata e director musical di e grupo 
di musico cu a compaña nos artistanan cu a presenta nan 
cancion y a deleita un y tur cu a sintonisa e Manifestacion 
Cultural na television y medionan social. Palabra di danki y 
reconocimento na e coro a acompaña e cantantenan durante 
nan presentacion. 


Pa finalisa tabata un berdadero placer pa un y tur di por a gosa 
di nos artistanan local manera Chendell Beaumont, Robert 
Jeand'or y Rocco Franken canta den union pa asina clausura 
e Manifestacion Cultural y cu un tremendo show di baile di Pop 
Corn Dancers. 








E presentacion di e artistanan a demostra un union grandi di 
talentonan brindando honor y reconocimento na e personahe 
cu e Manifestacion Cultural tabata dedica na dje, cu pa medio 
di uni e nacion den e lucha a logra Aruba su Status Aparte. 


Un danki un bes mas na tur nos talentonan local di artista, 
musico, poeta y bailarinanan pa por a haci e manifestacion 
cultural uno espectacular y uno digno honor na di Nos 
Libertador Betico Croes. 

DANGUI ODUBER 


E EXIT STRATEGY TA WORDO EHECUTA 
CONFORME PLANIFICACION 


Tawata dialuna 17 januari 2022 cu Minister Oduber a presenta 
durante conferencia semanal di gobierno di Aruba, e exit 
strategy cu ministerio di salud a prepara. Durante e conferencia 
di prensa Minister Oduber a elabora riba 7 punto di importancia 
pa por sali for di e pandemia y percura pa ehecucion di e exit 
stratregy aki. 


E mesun siman minister Oduber a presenta esaki na conseho 
di minister y tambe na crisis team. Conseho di minister y crisis 
team tawata di acuerdo cu e exit strategy y e approach di 
minister Oduber. Minister Oduber ta hopi satisfecho cu ambos 
grupo. Nos ta kere cu tin diferente instrumento awor pa por 
maneha e crisis. 


Durante henter e crisis nos a purba crea e balansa entre 
salud y economia poniendo semper salud na prome lugar. 
Esaki lo keda asina tambe pero nos tin cu bai haci uso di otro 
modelonan tambe pa sali for di e crisis. Nos no por keda usa 
solamente e modelo di salud sino wak modelonan economico, 
laboral, financiero y cultural. 


E approach aki di usa otro modelonan lo mester yuda nos siňa 
biba cu e virus aki y focus riba nos recuperacion. 

Nos a constata cu no obstante e cantidad haltisimo di casonan 
activo, nos no a sinti hopi presion den nos ICU. E variante 
Omicron ta menos peligroso pero hopi mas contagioso, locual 
a pone cu un gran cantidad di persona a haya esaki e ultimo 
luna. 


Ministerio di salud a desaroya e exit strategy cu cautela pa 
percura pa na un forma responsabel sali for di e pandemia. 
Nos ta kere cu tin varios punto cu lo mester haya atencion y 
cu ta trahando riba nan. Nos ta premira cu den algun siman e 
plan aki lo wordo ehecuta completamente. 

Crisis Team siman pasa ya caba a anuncia varios cambio 
flexibel y asina lo keda trece mas cambio flexibel te ora e exit 
strategy wordo ehecuta por completo. 


Pais Aruba a mustra un biaha mas di ta entre e prome paisnan 











ta interesa den nos exit strategy, manera St Maarten tambe tin 
interes den esaki y por wak con Hulanda ta siguiendo den nos 
stapnan pa flexibilisa nan medidanan. 


Nos pais a sufri hopi den tur sentido pa motibo di e pandemia di 
Covid-19. Pais Aruba ta e di 2 pais den henter mundo cu mas 
a wordo afecta pa e pandemia segun un estudio haci pa IMF. 
Awor ta momento pa hunto, na un manera responsabel nos 
laga los di e pandemia. Nos ta sinti e necesidad pa percura 
pa nos economia florece bek, nos tin cu sigui nos curso di 
recupracion di nos turismo, nos tin di crea oportunidadnan 
nobo y cuponan di trabou. 


Aruba mester florece bek y mi ta convenci cu mas lihe nos actua, 
mas rapido nos ta bai recupera. Aruba tin un futuro briyante su 
dilanti y awor ta e momento pa crea e perspectiva pa e futuro 
aki. — Esakinan ta palabra di Minister Dangui Oduber. 


Minister Oduber kier a gradici Prome Minister Wever Croes, 
coleganan den conseho di minister pa kere y confia den e exit 
strategy, gradici tambe miembronan di crisis team pa support 
di e plan aki. No ta tur ora ta facil pa tuma decisionan teniendo 
tur factor den consideracion. Manera a menciona salud ta 
keda mas importante pa nos, pero nos mester enfoca riba e 
otro modelonan tambe. Aruba mester di nos tur y hunto nos lo 
sali mas fuerte y resistente. 

A REUNI CU UNITED 


MINISTER GEOFFREY WEVER 


Comunicacion y 


NATIONS DEVELOPMENT PROGRAMME 


Siman pasa Minister di Economia, Communicacion y Desaroyo 
Sostenibel Mr. Geoffrey Wever hunto cu Raadsaviseur 
Asuntonan Muliti -lateral di Gobierno di Aruba Sra. Jocelyne 
Croes via zoom call a reuni cu United Nations Development 
Programme y Oficina Regional di Coordinacion pa Nacionan 
Uni pa explora formanan adicional di cooperacion entre Aruba 
y United Nations Development Programme. 


United Nations Development Programme ta traha den 170 pais 
pa yuda combati pobresa y reduci desigualdad y tambe como 
un di e agencia di desaroyo di nacionnan uni tambe ta yuda 
paisnan pa logra e Sustainable Development Goals. 


Meta di Ministerio di Economia ta entre otro pa stimula mas 
inversion y desaroyo den proyectonan cu ta sostenibel y den e 
cuadro ey Minister Wever ta buscando partnerships riba nivel 
internacional pa yuda Aruba cu programanan di inversion cual 
ta atractivo pa e mundo financiero na Aruba como oportunidad 


di inversion, pero tambe pa companianan cu tin experiencia 
riba e tereno di sostenibilidad y economia circular. 


Segun Minister Wever, si como pais realmente nos kier 
logra haci un transicion pa bira un isla cu ta independiente di 
importacion di fossil fuels, un isla cu ta proteha su naturalesa y 
un isla unda inversion ta sostenibel, nos mester haci cambionan 
structural di awor caba. Pa nos por ta un pais cu ta cumpli 
cu e tratado di Paris, nos mester traha na un forma organisa 
y cu participacion di tur stakeholders, di awor caba y pa es 
motibo ey nos ta buscando partners strategico pa juda nos cu 
implementacion di e transicion aki. Minister Wever a informa 
e representantenan di Nacionan Uni ki tipo di asistencia 
tecnico Aruba ta buscando riba e tereno aki y nos a acorda cu 
e simannan nos dilanti nos lo sigui intercambia di idea pa asina 
riba termino cortico nos por dicidi den ki forma mas United 
Nations Development Programme por yuda Aruba. 

ENDY CROES 





Minister di Deporte: 


AKI DOS SIMAN LO EVALUA SI POR HABRI 
STADIONNAN COMPLETO BEK 
¿BRA 


NATIONAI 
COORDINATION 














Dialuna 17 di januari Minister Endy Croes a reuni cu Crisis 
Team pa haci peticion y pa consulta riba e posibilidad pa 
deporte por haya permiso pa publico por yega bek den tribuna 
pa wak wega. Asina mayornan por apoya y sostene nan yiunan 
alabes por mira nan practica nan deporte faborito den stadion. 








SINTONISA 


p CONFERENCIA DI PRENSA 
DI GOBIERNO DI ARUBA 


Minister Endy Croes a sigui bisa cu a duna un splicacion 
amplio di e diferencia entre deporte organisa cu ta cay bou di 
federacionnan y deporte ‘bush league”. Basa riba un bon reunion 
Crisis Team a primiti cu nan lo trece apertura pa fanaticadanan 
por drenta stadion. E intermediacion di e mandatario di deporte 
a duna su fruta, ya cu diabierna atardi a anuncia algun cambio 
relaciona cu medidanan di Covid -19. 


Un di e cambionan tabata cu eventonan deportivo ta permiti pa 
90 hende paden y 150 hende pafo. Pa finalisa e mandatario di 
deporte a expresa cu aki dos siman lo revisa esaki si por habri 
e stadionnan completo. 

MINISTER ENDY CROES A BISHITA 
FUNDACION FE, SPERANSA & AMOR 


Riba dia di Betico, Minister Endy Croes a haci diferente bishita M. j 




























rond di Aruba. N'e ocasion special aki e mandatario realisa un 
bishita na Fundacion Fe, Speransa y Amor na San Nicolas. E 
fundacion ta existi pa mas di tres aña y tin e proposito pa brinda 
ayudo na esnan den necesidad, brinda ayudo pa cu e area di 
rehabilitacion di un persona, re-integracion di e persona bek 
den sociedad, yuda hendenan cu no tin un luga di drumi y ta 
siñanan con pa planta. 





Minister Endy Croes a haya un recorido di e luga y por a 





aprecia diferente cumindanan cu nan a prepara di nan mes 
un plantacion manera entre otro yambo y diferente cuminda 
crioyo. 


Minister Endy Croes ta gradici Fundacion Fe, Speransa y Amor, 
p'e invitacion y bunita recepcion. Alabes ta gradici nan pa yuda 
y extende un man na esnan den nesecidad. Cu nos bon Dios 
bendiciona boso trabou', e mandatario a finalisa. 

Despues di ricibi e serie basico di vacuna contra COVID 


E CERTIFICADO DI VACUNACION EUROPEO 
DCC TA VALIDO 9 LUNA 


Desde 1 di februari 2022 reglanan nobo cu ta regarda duracion 
di validez di e certificado di vacunacion Europeo (Digital 
Corona Certificate of 'DCC") lo drenta na vigor. E motibo pakico 
ta introduci cambio den duracion di validez di e certificado 
DCC ta relaciona cu reduccion den efectividad di e vacuna cu 
tempo. Esaki significa cu desde luna di februari di aña 2022 e 
validez di e certificado di vacunacion Europeo ta caduca 9 luna 
despues cu e persona ricibi su ultimo vacuna di e serie basico. 
Cu serie basico ta referi na e prome y di dos dosis di e vacuna 
di Pfizer of na e 1 dosis di e vacuna Johnson & Johnson. 


Pa esnan cu a ricibi e prome y di dos dosis cu e vacuna di Pfizer 
of 1 solo biaha e vacuna di Johnson & Johnson (Janssen) y 
no a haña e booster shot ainda, lo haña nan mes confronta cu 
varios pais Europeo lo no acepta e certificado di vacunacion 
di e serie basico mas. E validez di e certificado di vacunacion 
DCC por afecta no solamente e posibilidad pa drenta un pais, 
pero tambe pa haci uso di diferente servicionan manera entre 
otro den horeca y eventonan cultural. Pa esnan cu a haña e 
booster, e validez di e certificado di vacunacion DCC lo wordo 
extende cu 9 luna despues di e booster-shot. 


: = KEM 
: | 


-© Mo NÍ 


gi 


=- VG 


DIRECTIE VOLKSGEZONDHEID 





DVG ta sigui recomenda tur persona di 18 aňa bay ariba pa 
tuma e booster shot mas pronto posibel, cu ta 3 luna despues 
di e di dos vacuna di Prifzer of 3 luna despues di e vacuna di 
Johnson 8 Johnson. E booster shot ta precura pa e persona tin 
un mihor proteccion contra e variante di Omikron y ta preveni 
hospitalisacion door di percura pa tin un cantidad grandi di 
anticurpa como resultado di un boostershot recien. Persona 
cu a hanja un infeccion di COVID19 recien, mester warda 3 
luna despues di a test positivo pa tuma e booster shot. 


DVG ta recomenda tur biaheronan pa prome cu nan biaha 
tuma bon nota di e reglanan cu ta regarda vacunacion y 
testing di e pais di destinacion. Cada pais ta decidi su mesun 
reglanan pa cual motibo reglanan pa drenta cada pais por ta 
diferente. Esnan 18+ cu ta desea e booster shot por walk-in 
na e prikpost di DVG situa na Centro Libertador Betico Croes 
of na e unidad mobile dependiendo di su ubicacion. 

Pa mas informacion di orarionan di vacunacion y e diferente 
ubicacion di e unidad mobile di vacunacion por tuma nota di 
informacion riba www.arubacovid19.org, riba facebook-page di 
DVG cu ta Directie Volksgezondheid DVG Aruba of por yama e 
COVID19-helpdesk via 2800101 durante orarionan di oficina. 

Departamento di Salud Publico: 


UPDATE 27 DI JANUARI 2022 





Segun resumen di awe 102 persona a recupera y un total di 
136 caso nobo di COVID-19 a keda registra di cual 5 ta no- 
residente. E cifranan aki ta representa un ‘Positivity rate’ bou 
di nos residentenan di 49%. 

E cantidad di casonan activo di COVID-19 pa awe ta 410 y 


126 caso pa dia y un averahe di ‘Positivity rate' semanal di 
52% pa dia. 


Actualmente na Aruba tin 42 persona interna cu of debi na 
COVID di cual den ICU tin 4 persona y riba piso general tin 38. 


Na Colombia tin actualmente 7 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 193. Datos 
ta ilustra casonan nobo di COVID cu un averahe semanal di 


TOTAL RESIDENTE NO-RESIDENTE 

uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un “individualizacion" of "aislamento" hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y impulsividad. Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isla! 

Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

